ลักษณะการประกอบธุรกิจ

 2.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอัน ได้แก่
การประกันอัคคีภัย ประกันภัยทางทะเล ประกันภัยรถยนต์ และประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์ในปี 2521
บริษัทได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท

2.2 ภาพรวมการประกอบธุรกิจของบริษัท บริษัทย่อย และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็นการรับประกันภัยโดยตรง
ซึ่งจะรับประกันภัยผ่าน ตัวแทน นายหน้า นายหน้านิติบุคคล และสาขาต่างๆของบริษัทฯ
และการรับประกันภัยต่อจะรับจากบริษัทประกันวินาศภัยอื่นๆ
การรับประกันภัยโดยตรงมีมูลค่าประมาณร้อยละ 86 ของเบี้ยประกันภัยรับรวมทั้งสิ้น

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆอีกส่วนหนึ่ง เป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาดหลักทรัพย์ ตลอดจนทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่างๆ การลงทุนของบริษัทฯจะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

(7)

 2.3 โครงสร้างรายได้

[]

(8)

2.4 เป้าหมายการดำเนินธุรกิจ

ในปี 2544 จากเป้าหมายที่บริษัทกำหนดไว้คือ
เพื่อดำรงความเป็นผู้นำอันดับหนึ่งในธุรกิจประกันวินาศภัย
บริษัทได้ให้ความสำคัญในเรื่องการตอบสนองความพึงพอใจของลูกค้าและคู่ค้า
โดยได้เตรียมความพร้อมสำหรับการปรับโครงสร้างองค์กรใหม่ ในปลายปี 2544
ด้วยการจัดอบรมความรู้ด้านประกันภัยให้ผู้บริหารและพนักงานในหน่วยงานหลักตลอดปี
และการพัฒนาสื่อการเรียนรู้เพื่อให้พนักงานเรียนรู้ด้วยตนเอง
รวมทั้งการปรับเปลี่ยนหน้าที่ความรับชอบให้สอดคล้องกับความต้องการของลูกค้าและคู่ค้า
รวมทั้งดำเนินการสำรวจความพึงพอใจในบริการด้านต่างๆ เพื่อเป็นข้อมูลในการปรับปรุงบริการ

สำหรับปี 2545 บริษัทยังคงเป้าหมายที่จะดำรงความเป็นผู้นำอันหนึ่งในธรุกิจประกันวินาศภัย
ด้วยฐานการเงินที่แข็งแร่ง และผลการประกอบการที่ดีเยี่ยม
โดยยังคงให้ความสำคัญและมุ่งเน้นการสร้างความพึงพอใจแก่ลูกค้าและคู่ค้าอย่างต่อเนื่อง
เพื่อให้ตอบสนองความต้องการได้เหนือความคาดหวัง
โดยบริษัทฯกำหนดนโยบายที่จะขยายงานไปสู่ตลาดภูมิภาคและงานรายย่อยมากขึ้น
เนื่องจากการขยายงานในตลาดกรุงเทพฯค่อนข้างอิ่มตัว และจะไม่เน้นงานประกันภัยยานยนต์
เนื่องจากในปีที่ผ่านมาบริษัทขยายงานผ่านดีลเลอร์รถยนต์รายใหญ่หลายยี่ห้อ
ทำให้อัตราการเติบโตค่อนข้างสูง สำหรับในปี 2545 คาดว่าตลาดรถยนต์น่าจะถึงจุดอิ่มตัว
จึงกำหนดเป้าหมายอัตราเพิ่มในปี 2545 ต่ำเท่าปีที่ผ่านมา โดยจะคงรักษาสัดส่วนงาน Motor และ
Non-motor ที่ระดับร้อยละ 40 : 60

นอกจากนี้ในปี 2545 ซึ่งเป็นปีแรกหลังประกาศปรับโครงสร้าง
บริษัทฯจะให้ความสำคัญในเรื่องการปรับปรุงบริการทั้งในสำนักงานใหญ่และสาขาทั่วประเทศให้มีมาตรฐานการบริการเดียวกัน
รวมทั้งมีแผนการพัฒนาศักยภาพของตัวแทน นายหน้า ให้มีความรอบรู้ในธุรกิจและบริการของบริษัท
อันจะเป็นประโยชน์โดยตรงกับลูกค้า รวมทั้งการจัดเตรียมเครื่องมือช่วยขาย ด้านการพัฒนาพนักงาน
จัดให้มีการพัฒนาผู้บริหารและพนักงานอย่างเป็นระบบและกระทำอย่างต่อเนื่อง
รวมทั้งส่งเสริมให้พนักงานมีการพัฒนาตนเอง จากสื่อที่จัดไว้และส่งอบรมภายนอก
ในด้านกระบวนการทำงานและระบบสารสนเทศ
มีแผนการปรับปรุงกระบวนการทำงานให้สอดคล้องกับวัตถุประสงค์ของการปรับเปลี่ยนโครงสร้างใหม่
รวมทั้งการพัฒนาระบบฐานข้อมูลให้มีประสิทธิภาพมากยิ่งขึ้น
และอำนวยความสะดวกในการให้บริการลูกค้า ตัวแทนและนายหน้า เพิ่มศักยภาพในการแข่งขัน
ความเชื่อถือไว้วางใจจากลูกค้า คู่ค้า ตลอดจนผู้ถือหุ้น

(9)